COL บวกกว่า 5% เก็งงบ Q2/61 กำไรโต 32% สู่ระดับ 156 ลบ.
COL บวกกว่า 5% เก็งงบ Q2/61 กำไรโต 32% สู่ระดับ 156 ลบ. โดย ณ เวลา 16.28 น. ราคาอยู่ที่ 29.25 บาท บวก 1.50 บาท หรือ 5.41% สูงสุดที่ 29.75 บาท ต่ำสุดที่ 27.75 บาท ด้วยมูลค่าซื้อขาย 30.87 ล้านบาท
7 ส.ค. 2561

ผู้สื่อข่าวรายงานว่า หุ้นบริษัท ซีโอแอล จำกัด (มหาชน) หรือ COL ล่าสุด ณ เวลา 16.28 น. ราคาอยู่ที่ 29.25 บาท บวก 1.50 บาท หรือ 5.41% สูงสุดที่ 29.75 บาท ต่ำสุดที่ 27.75 บาท ด้วยมูลค่าซื้อขาย 30.87 ล้านบาท

 
 
 
 
 
 
 
 
 
 
ด้าน บล.ซีจีเอส-ซีไอเอ็มบี ระบุในบทวิเคราะห์ (6 ส.ค.) แนะนำ “ซื้อ” COL ราคาเป้าหมาย 31.50 บาท/หุ้น โดยคาด COL จะรายงานกำไรปกติอยู่ที่ 156 ล้านบาท ในไตรมาส 2/61 เพิ่มขึ้น 32% จากปีก่อน จากอัตรากำไรขั้นต้นที่สูงขึ้น แต่ลดลง 35% จากไตรมาสก่อน เนื่องจากผลของฤดูกาล
ขณะที่ บริษัทมีการเปิดตัวร้านรูปแบบใหม่ในไตรมาส 2/61 โดยปรับรูปแบบเป็นร้านที่มี ออฟฟิตเมท และ B2S อยู่ในร้านเดียวกัน นอกจากนี้บริษัทมีการเปิดตัวสินค้าใหม่ๆ ในส่วนของ HORECA และสิ้นค้าเกี่ยวกับการแพทย์ซึ่งคาดว่าจะเป็นตัวเพิ่มยอดขายในครึ่งปีหลัง 2561
อย่างไรก็ตาม ปรับประมาณการ EPS ขึ้น 3-7% ในปี 61-63F เนื่องจากอัตรากำไรขั้นต้นอยู่ในขาขึ้น การลดต้นทุน จากการใช้คลังสินค้าใหม่ และอัตราการทำกำไรที่สูงขึ้นจากสินค้าแบรนด์ของบริษัท คงคำแนะนำ “ซื้อ” โดยปรับราคาเป้าหมายขึ้นเป็น 31.50 บาท และมีการเปลี่ยนนักวิเคราะห์